Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 148

12. évfolyam Célok és feladatok A bölcsesség a mindennapi élet része, természetesen nem a nagy filozófusok tanításainak ismerete, hanem a bölcsesség életirányító funkciója értelmében. Ezért fontos, hogy a felnövekvõ ifjúság ismerje meg a bölcselet és az élet kapcsolatát. A filozófia a hagyományos filozófiai felfogás szerint a valóság egyetemes és mindent átfogó horizontjában „gondolkodik” a létrõl. A teljesség felõl és a teljesség megértésének igényével közelít a létezõhöz. Globalizálódó korunkban a filozófia jelentõsége nõ, mert segíthet a tájékozódásban, világképünk megteremtésében, az információözön célszerû szelektálásában és felhasználásában. A tantárgy tanítási anyagának megjelölése a filozófia meghatározásának nehézségébõl adódik. Nem létezik egy igaz filozófia, hanem csak kérdések vannak, melyek nagy része állandó; és válaszok, melyek az emberi gondolkodás történetében igen különbözõk. Jaspers szerint a filozófia úton-levést jelent. Létjogosultságát ma is az ember azon értelmi-érzelmi igénye adja, mely a világmindenség egészének megértésére irányul. (Ez igaz lehet akkor is, ha éppen a megértés lehetetlenségével szembesülünk.) Ennek az igénynek a felkeltésére, illetve megerõsítésére a középiskolában már lehetõség és szükség van. A középiskola záró évfolyamán, az érettségi évében, heti egy órában a tantárgy célja természetesen nem lehet az, hogy a tanulók részletes és alapos ismereteket és tájékozottságot szerezzenek akár csak az európai filozófiai gondolkodás két és fél évezredes fejlõdésérõl, problémáinak mérhetetlen gazdagságáról, az utóbbiak megoldására tett megújuló erõfeszítések során felhalmozódott páratlan szellemi tõkérõl. A megvalósítható célnak ennél sokkal szerényebbnek kell lennie. A tanulók szerezzenek tapasztalatokat a filozófia sajátos, az emberi szellem minden más tevékenységi formájától különbözõ gondolkodásmódjáról. Alakuljon ki bennük az emberi léttel kapcsolatos kérdések feltevésének és az önálló válaszkeresésnek a képessége; ébredjen fel bennük az igény, hogy felismerjék saját koruk lényegi problémáit és reflektáljanak a felvetõdõ kérdésekre. Ismerjék fel a filozófiának a különbözõ, más emberi szellemi területeket integráló és szintetizáló szerepét, értékhordozó voltát. Ismerjék fel azt, hogy a filozófia a közös európai kultúra egyik pillére. Alakuljon ki a tanulókban az egészséges kritikai szemlélet s a tárgyszerû, indulatmentes vitakultúra. Sajátítsák el a logikus érvelés, a vitatkozás szabályait. Szerezzenek tapasztalatokat arról, hogy mit jelent a különbözõ nézetek és vitapozíciók tisztelete, a tolerancia. Tudatosuljon bennük, hogy a vita alapja az alternatívák számbavétele és a választás szabadságának, a szabadság korlátainak tudomásulvétele. Ismerjék fel a tanulók, hogyan segítheti mindennapi életüket a filozófia és a tudomány. Jussanak el annak felismerésére, hogy a filozófia nagy problémái örök emberi kérdésekbõl fakadnak, s így a régi korok filozófiái nem poros bölcseletek, hanem általános emberi problémáink. Lássák be, hogy a filozófiai kérdések és a rájuk adott válaszok morális tartalmakat is hordoznak, s hogy minden embernek állást kell foglalnia az erkölcs kérdéseiben. Tudatosuljon bennük, hogy az a hiteles személyiség, akinek a gondolkodása, a szavai és a tettei szinkrónban vannak. A tantárgy számára adott szûk lehetõségek arra elegendõek, hogy a tanulókban felébredjen az érdeklõdés a filozófia iránt. A fent leírtak megvalósulása jelentõs mértékben hozzájárulhat ahhoz, hogy az éretté nyilvánított tanulók erkölcsileg felelõsen gondolkodó, kiegyensúlyozott, harmonikus személyiségekké váljanak. A tanár a tanulói igényeknek és az iskola sajátosságainak megfelelõen dönthet arról, hogy a kultúrtörténeti súlypontú, az interdiszciplinaritást hangsúlyozó, kronologikus, problémacentrikus felépítésû (1) tantervet választja, vagy a hagyományos filozófiai diszciplínák felõl közelítõ, tematikus felépítésû (2) koncepcióját követi. Fejlesztési követelmények A filozófiai gondolkodás egyrészt olyan kognitív készségeket tételez fel, mint a problémamegoldó gondolkodás, az érvelési technikák ismerete, a logikus gondolkodás eljárásainak alkalmazása (analízis, szintézis, dedukció, indukció), másrészt olyan integratív képességeket, melyek végül a legmagasabb rendû mûveletben, az önálló ítéletalkotásban nyil- vánulnak meg. A logikus gondolkodás tizenkét év alatt kialakult igénye és képessége és az elsajátított ismeretek a filozófiaórákon teljességükben megmutatkozhatnak. Egy-egy filozófiai probléma felvetése és annak kifejtése történhet beszélgetés, vita, szövegértelmezés formájában, az esszé vagy az értekezés mûfajában, szóban és írásban. A kifejtés feltétele tehát a nyelvi kultúra megléte, az argumentációs készség, az összefüggések meglátása a különbözõ felvetésekben, valamint a személyes állásfoglalás megfogalmazásának igénye. Ha egy filozófiai szövegrészlet a filozófiai probléma felvetésének és kifejtésének a kiindulópontja, akkor elõtérbe kerül a szövegelemzésnek, a különbözõ lehetséges szöveginterpretációk kifejtésének, a gondolatok logikájára való utalásnak, az idõbeli tájékozódásnak, az értékelésnek a képessége. A tanulói megnyilatkozásnak bizonyítania kell a nyitottságot a különbözõ gondolatrendszerek befogadására, az önálló kérdésfeltevés képességét és a személyes állásfoglalás kialakításának igényét. Filozófiai szövegek értelmezése esetén a problémafelvetés, a kérdések megfogalmazása és a különbözõ megközelítési módok nyújtanak lehetõséget a készségek értékelésére. Belépõ tevékenységformák A tantárgy specifikumának megfelelõen egyaránt szükséges a kognitív (analízis, szintézis, dedukció, indukció) és az integráló képességek fejlesztése. Egy adott probléma mindennapi, mûvészi, tudományos, filozófiai és vallási felvetési módjának a megismerése. Az egyszerûbb erkölcsi kérdések, életproblémák filozófiai kérdésként való megfogalmazása, filozófiai sze mpontú értelmezése. Egyszerûbb filozófiai szövegek olvasása. Ennek során ismerkedés a filozófia szaknyelvével, alapvetõ fogalmaival, az értelmezés lehetõségeivel. Korábban ismeretlen fogalmak megértésének, meghatározásának a gyakorlása a szöveg kontextusából. Önállóan vagy tanári irányítással a filozófiai probléma felismerése az elemzett mûrészletben. Az olvasott szövegekben ismerje fel a különbözõ érvelési technikákat. Fejlessze argumentációs készségét, tanuljon meg különbséget tenni helyes és inkorrekt érvelés között. Minden tanuló kapjon lehetõséget arra, hogy egyéni álláspontját kialakítsa és véleménye mellett érveljen. Használatuk révén tanulja meg kezelni a legfontosabb korszerû, magyar nyelven is forgalomban lévõ, ismeretterjesztõ célú filozófiai kézikönyveket. A filozófia sajátosságából adódóan a két tantervvariáció eltérõ megközelítési módok választását teszi lehetõvé. Mindkét változatra érvényes közös követelmény 5-6 filozófus gondolatrendszerének megismertetése és 4-5 probléma megvitatása. Problémaközpontú filozófia- és mûvelõdéstörténeti megközelítésmód Témakörök Tartalmak Bevezetõ beszélgetés Egy választott téma (kérdés, probléma) különbözõ megközelítésekben (hétköznapi, mûvészeti, szaktudományos, filozófiai) való bemutatása; a filozófia tárgya, a filozófiai gondolkodás sajátosságai. Antik filozófia Az arkhé és a logosz, a létezõ és a lét, vélekedés és igazi tudás, a világról való beszéd és gondolkodás, az erkölcsi jó, a szókratészi érvelési módszer (preszókratikusok és Szókratész). Az állandó megragadása a változó dolgokban, az igazi megismerés lehetõsége, a jó ideája, az ideális állam, a dialógus mint módszer (Platón) a létezõ és a lényeg szétválasztásának kritikája, anyag-forma kettõssége, a szubsztancia keletkezése és létezése, ideális államformák, az erkölcsi jó, erények, „két szélsõség közötti közép” (Arisztotelész) az erkölcsi jó, erények, boldogság, biztos ismeret a külvilágról, igazságkritérium, szellemi és anyagi világ (epikureusok, sztoikusok, szkeptikusok, újplatonizmus). Fogalmak Kozmosz, arkhé, logosz, vélekedés (doxa) és a valódi ismeret (episztémé), szophisztész, dialektika, bábáskodás, idea, részesedés, visszaemlékezés, metafizika, szubsztancia, erény (areté), boldogság (eudaimónia), sztoa, szkepszis. Ajánlott mûrészletek Hérakleitosz: Töredékek B 1; Parmenidész: Tanköltemény B 8 1–61; Platón: Állam VII. 514 a–518 b, (Barlanghasonlat); Szókratész védõbeszéde, Lakoma (részletek); Arisztotelész: Politika, Poétika (részletek), Nikomakhoszi Etika II. 5–6. 1106b–1107 a; Epiktétosz: Kézikönyvecske 1. fejezet; Epikurosz levele Menoikeuszhoz (részlet); Seneca: Az élet rövidségérõl. Interdiszciplináris és kultúrtörténeti vonatkozások ajánlása Irodalom: az olvasott mûvek értelmezésével összefüggõ filozófiai fogalmak, illetve hatások. Például: antik görög irodalom: Homérosz mûvei, Euripidész és Szophoklész drámái, mitológia; reneszánsz; felvilágosodás; klasszicizmus; romantika; barokk; Dante: Isteni színjáték; Janus Pannonius; Balassi; Berzsenyi; Keats: Óda egy görög vázához; Kosztolányi: Marcus Aurélius; Thomas Mann: Halál Velencében. Magyar nyelv: nyelv és gondolkodás, retorika; történelem: az ókori görögök, az ókori Róma; biológia és földrajz: elméletek a világegyetem kialakulásáról, az élet keletkezésérõl, Hippokratész, Ptolemaiosz; fizika- és matematikatörténeti ismeretek: Thalész, Püthagorasz, Eukleidész, Arkhimédész; festészet: Raffaello: Az athéni iskola; az antik világ mûvészete (festészet, építészet, szobrászat). Ajánlott írásbeli és szóbeli témák (esszé, beszélgetés) A vélekedés és a tudás; Erények az ókorban és napjainkban; Az ideális állam; Szerele mfelfogások Platón Lakoma és Dante Isteni színjáték c. mûveiben; „Mert a kutatás és a tanulás teljes egészében nem más, mint visszaemlékezés.” (Platón). Középkori filozófia A keresztény teológia és az antik filozófia, a kereszténység világ- és istenfelfogása (patrisztika), hit és tudás, test és lélek dualizmusa. A boldogság mibenlétének keresése, Isten felé irányuló szeretet, az igazságot keresõ ember, a rossz mint léthiány, a szabad akarat (Szent Ágoston). Az általános fogalmak és az egyedi létezõk viszonya, értelmi és hitigazság, Isten létének öt úton történõ bizonyítása, skolasztikus érvelési módszer (skolasztika, Aquinói Szent Tamás). Fogalmak Patrisztika, semmibõl való teremtés, teológia, logosz, immanens és transzcendens világ, boldogság, erkölcsi rossz, szabad akarat skolasztika, univerzália-vita, realizmus, nominalizmus, ontológiai istenérv, skolasztikus érvelési módszer, tomizmus. Ajánlott mûrészletek Szent Ágoston: Vallomások VII. könyv III–V., VII., XI–XVI. (a szabad akarat és a rossz kérdései). Aquinói Szent Tamás: Summa Theologiae, Pars.I, Questio I., Art. 1–2. Interdiszciplináris és kultúrtörténeti vonatkozások ajánlása Irodalom: a mûvekben felvetett kérdések filozófiai elmélyítése. Például: antik irodalom; Dante: Isteni színjáték; barokk magyar irodalom; önéletírás; Bethlen Miklós; II. Rákóczi Ferenc; Lev Tolsztoj; Babits Mihály Ágoston-tanulmánya. Magyar nyelv: a retorika alkalmazása. Történelem: a kereszténység, Európa a 14–15. században. Képzõmûvészetek: festészet: Botticelli és Dürer Ágoston-ábrázolása, Grünewald; építészet: román stílus, gótika. Zene. Ajánlott írásbeli és szóbeli témák Honnan ered a rossz? „Ne kifelé fordulj – térj magadba; az ember bensõjében lakik az igazság.” (Szent Ágoston) Az antik filozófia hatása Aquinói Szent Tamás istenbizonyítékaiban. Újkori filozófia Biztos ismeretelméleti kiindulópont keresése, tapasztalat és értelem, kételkedés, a „velünk született eszmék” tana és kritikája (Bacon, Descartes, Locke), (magyar filozófiai vonatkozás: Apáczai Csere János). Társadalmi szerzõdés elméletek, a hatalom legitimitásának kérdése, a közjó és az egyéni érdek, radikális szakítás a klasszikus természetjogi tradícióval (Locke, Rousseau). A felvilágosodás, az ész és az értelem lehetõségei és korlátai, a tudományos haladásba vetett hit (enciklopédisták, Kant). Túllépés az empirizmus és a racionalizmus egyoldalúságán, „kopernikuszi fordulat”, a jelenségvilág és a magukban lévõ dolgok világa, a morális jó (Kant). Átfogó metafizikai rendszer, a gondolkodás és a lét, a szabadság és a szellem kibontakozási folyamata a világtörténelemben (Hegel). Fogalmak Racionalizmus és empirizmus, módszeres kétely, szubsztanciák: Isten, a gondolkodó és a kiterjedt dolog, velünk született eszmék, idea, tabula rasa, társadalmi szerzõdés elmélet, természetjog, természeti törvény, liberalizmus, Sapere aude!, ráció, deizmus, tapasztalati és nem tapasztalati ismeretek, analitikus és szintetikus ítéletek, kopernikuszi fordulat, kategorikus imperativusz, abszolút eszme, triád-forma: tézis, antitézis, szintézis, dialektika. Ajánlott mûrészletek Descartes: Elmélkedések a metafizikáról 1–3. Locke: Értekezés az emberi értelemrõl II. könyv, I. fejezet, 1–5. §, (Második) Értekezés a kormányzatról II., VII., XI–XII. fejezet. Rousseau: A társadalmi szerzõdésrõl, I–II. könyv. Kant: Válasz a kérdésre: Mi a felvilágosodás ? A tiszta ész kritikája. Bevezetés. Hegel: Elõadások a világtörténet filozófiájáról (részletek). Interdiszciplináris és kultúrtörténeti vonatkozások ajánlása Irodalom: az olvasott mûvek értelmezésével összefüggõ filozófiai hatások. Például: klasszicizmus, szentimentalizmus, rokokó, romantika. Moliere: Tartuffe; Goethe: Werther; Csokonai: A tihanyi Ekhóhoz, A Magánossághoz; Schiller, Babits, Kosztolányi, József Attila, Bulgakov. Magyar nyelv: nyelv és megismerés. Történelem: A történelem modern felfogása és periodizációja. Magyar filozófia: Apáczai Csere János: Magyar Encyclopaedia (1655). Fizika: Kopernikusz, Galilei, Descartes, Newton, Leibniz. Kémia: Boyle. Mozart zenéje. Ajánlott írásbeli és szóbeli témák „Semmi sincs az értelemben, ami ne lett volna meg elõbb az érzéke kben.” (Locke). A hatalom és az egyén, a közjó és az egyéni jó. „A felvilágosodás az ember kilábalása maga okozta kiskorúságából.” (Kant). A felvilágosodás kritikája. 19–20. századi filozófiák Az individuum és a világ viszonya, az individuum létezése, választási lehetõsége, a hit és a létezés, a dionüszoszi, az apollóni és a szókratészi ideál, „minden érték átértékelése”, Isten halott, az értékteremtõ ember, „ugyanannak örök viszatérése”, a hatalom akarása (Schopenhauer, Kierkegaard, Nietzsche, magyar filozófiai vonatkozások: Hamvas Béla). A fenomenológia mint leíró módszer és a priori tudomány, az emberi létezés és lényeg, szabadság, választás, felelõsség, szorongás, Semmi, a létre vonatkozó kérdés újbóli fe ltevése, a lét és a létezõ, (Sartre, Heidegger). A világ értelmezésére, illetve megváltoztatására törekvés, a világ anyagi egysége, a praxis és a teória viszonya (Marx, magyar filozófia: Lukács). A megismerés, az elméletalkotás stádiumai, értelem és jelentés, a kijelentések logikai elemzése és igazolhatósága, nyelv és valóság, tudományfejlõdés (Comte, Bécsi Kör, Wittgenstein, Kuhn, magyar filozófiai vonatkozások: Pauler Ákos, Polányi Mihály, Lakatos Imre). Az emberi tér átalakulása a posztindusztriális társadalomban, manipulált fogyasztás, a tudás hatalmi kérdéssé válása, metafizikai centrum megszûnése, metanarratívák megkérdõjelezõdése, diszkurzusok integráló szerepe (posztmodern, pl. Lyotard, Habermas). Fogalmak Individuum, egzisztencia, esztétikai, etikai, vallási stádium, dionüszoszi, apollóni mûvészet, Übermensch, fenomenológia, egzisztencializmus, materializmus, pozitivizmus, analitikus filozófia, logikai pozitivizmus, verifikáció, falszifikáció, nyelvjátékok, kijelentés, paradigma, posztmodern, manipuláció. Ajánlott mûrészletek Schopenhauer: A világ mint akarat és képzet III. 31–33.§, IV.rész (részletek); Kierkegaard: Félelem és rettegés. Elõszó (Ábrahám); Nietzsche: Imígyen szóla Zarathusztra. Elõljáró beszéd, A három átváltozásról, A felsõbbrendû emberrõl; Sartre: Mi az egzis ztencializmus?; Marx: Tézisek Feuerbachról; Comte: A pozitív szellem (részletek); Schlick: A filozófia fordulata (részletek); Carnap: A metafizika kiküszöbölése (részletek); Kuhn: A tudományos forradalmak szerkezete (részletek); Lyotard: A posztmodern állapot (részletek). Interdiszciplináris és kultúrtörténeti vonatkozások ajánlása Irodalom: az olvasott mûvek értelmezésével összefüggõ filozófiai hatások. Például: Görög drámák, romantika, realizmus; Dosztojevszkij: Bûn és bûnhõdés, Karamazov testvérek; Thomas Mann; egzisztencialisták, Sartre novellái és drámái; Camus regényei; Semprun: A nagy utazás; Ady, Babits, Kosztolányi, Szabó Lõrinc; avantgárd; Déry Tibor, József Attila; 20. századi epika, Esterházy P., Tandori. Magyar nyelv: nyelv és gondolkodás, nyelv és megismerés, valóság és jelentés. Történelem: világvallások, keleti filozófiák, Európa 1789–1914, Európa és a világ a 19–20. században, A kétpólusú világ. Mûvészetek, építészet, festészet. Matematika. Biológia: Darwin. Fizika: Einstein, Heisenberg, Szilárd Leó, Teller Ede, Wigner Jenõ. Zene. Ajánlott írásbeli és szóbeli témák „Az ember az, amivé önmagát teszi.” (Sartre). A kijelentések igaz, illetve hamis volta. „Amirõl nem lehet beszélni, arról hallgatni kell.”, „Nyelvem határai világom határait jelentik.” (Wittgenstein); „Miért van egyáltalán létezõ és nem inkább semmi ?” (Heidegger). A fogyasztói társadalom, a manipuláció. Szisztematikus megközelítésmód Témakörök Tartalmak Mi a filozófia? A filozófia fogalma és tárgya, eredete, viszonya a szaktudományokhoz, a valláshoz, a mûvészethez és a mindennapi élethez. Fogalmak Csodálkozás, tapasztalat (empíria), kételkedés (szkepszis), logosz Ajánlott mûrészletek Platón: Hetedik levél. Karl Jaspers: Bevezetés a filozófiába. Metafizika, ontológia A létrõl való gondolkodás születése, monizmus, dualizmus, pluralizmus, immanencia és transzcendencia. Fogalmak Arkhé, logosz, metafizika, jelenség és valóság, idea, részesedés (methexisz), visszaemlékezés (anamnézisz), szubsztancia, lényeg, kauzalitás, teleológia, lét. Ajánlott mûrészletek Parmenidész: 8. Töredék. Hérakleitosz: Töredékek. Platón: Barlanghasonlat. Arisztotelész: Metafizika. Immanuel Kant: Prolegomena. Martin Heidegger: Mi a metafizika? Ismeretelmélet Szkepszis, racionalizmus és empirizmus, transzcendentalizmus, esszencializmus és fenomenalizmus. Fogalmak Idolumok, empíria, racionalizmus, empirizmus, szkepszis, indukció, kriticizmus, a priori szintetikus ítélet, igazság. Ajánlott mûrészletek Francis Bacon: Novum Organum. René Descartes: Értekezés a módszerrõl. Immanuel Kant: A tiszta ész kritikája, Elõszó. Friedrich Nietzsche: A nem morálisan felfogott igazságról és hazugságról. Tudományfilozófia A tudomány fejlõdése és a különbözõ korok tudományosságának összemérhetetlensége. Fogalmak Verifikáció, falszifikáció, paradigmaváltás. Ajánlott mûrészletek Karl Popper: A tudományos kutatás logikája. Thomas S. Kuhn: A tudományos forradalmak szerkezete. + egy választható magyar szerzõ (pl. Polányi, Lakatos). Etika Eudaimonisztikus és erényetikák, deontikus etika, etikai racionalizmus, emotivizmus, materiális és formális etikák. Fogalmak Erény, mezotész, igazságosság, szabadság, boldogság, eudaimónisztikus etika, bûn, szabad akarat, Hume villája, maxima, autonómia, kategorikus imperativusz, szabadság és felelõsség. Ajánlott mûrészletek Arisztotelész: Nikomakhoszi ethika. Epiktétosz: Kézikönyvecske. Aurelius Augustinus: Vallomások, A szabad akaratról. David Hume: Értekezés az emberi természetrõl. Immanuel Kant: A gyakorlati ész kritikája. Jean-Paul Sartre: Egzisztencializmus. Vallásfilozófia A hagyományos, metafizikus filozófiai istenkép és problémái, felbomlása, a modern filozófiai istenkép. Fogalmak Hit és tudás, istenérv, racionalista valláskritika, természetes észvallás, személyes Isten. Ajánlott mûrészletek Aurelius Augustinus: A rendrõl. Aquinói Szent Tamás: Summa theologiae. Voltaire: Filozófiai ábécé. Sören Kierkegaard: Félelem és reszketés. + egy választható 20. századi szerzõ (pl. Hamvas Béla). Politikai filozófia A politika filozófiai tematizálása, elválasztása az etika kérdéseitõl, szerzõdéselméletek, a modern polgári szabadságfelfogás. Fogalmak Politika, népszuverenitás, közakarat, közjó, szabadság, (pozitív) diszkrimináció. Ajánlott mûrészletek Niccolo Machiavelli: A fejedelem. Jean-Jacques Rousseau: A társadalmi szerzõdésrõl. John Stuart Mill: A szabadságról. + egy választható 20. századi szerzõ (pl. Bibó István). A továbbhaladás feltételei Tudatosuljon a tanulókban, hogy a filozófiai gondolkodásmód az emberi szellem minden más tevékenységi formájától különbözik, ugyanakkor ötvözi azokat. A tanulók ismerjék fel a filozófia integráló, szintetizáló és értékhordozó szerepét az emberi kultúrában. Legyenek képesek egy-egy szerzõ jellemzõ szövegeinek értelmezésére, filozófiai fogalmak jellemzõ kontextusának felismerésére. Próbáljanak hétköznapi problémákat filozófiai kérdésekként is megfogalmazni. Elvárható a tárgyszerû, indulatmentes vitakultúra, a logikus érvelés, a tolerancia, a gondolati alternatívák szá mbavétele, a választás szabadságának és a szabadság korlátainak tudomásulvétele. FIZIKA 9–11. évfolyam Célok és feladatok A fizikatanítás elsõdleges célja a gimnáziumban az általános mûveltséghez tartozó korszerû fizikai világkép kialakítása. A gimnáziumban a fizikai jelenségek közös megfigyelésébõl, kísérleti tapasztalatokból kiindulva, juttatjuk el a tanulókat az átfogó összefüggések, törvényszerûségek felismerésére. A diákoknak mutassuk meg a természet szépségét, és a fizikai ismeretek hasznosságát. Tudatosuljon bennük, hogy a korszerû természettudományos mûveltség a sokszínû egyetemes emberi kultúra kiemelkedõen fontos része: Diákjainknak látniuk kell, hogy a fizikai ismeretek alapozzák meg a mûszaki tudományokat és teszik lehetõvé a technikai fejlõdést, közvetlenül szolgálva ezzel az emberiség életminõségének javítását. A tudás azonban nemcsak lehetõségeket kínál, felelõsséggel is jár. Az emberiség jövõje döntõen függ attól, hogy megismerve a természeti törvényeket beleilleszkedünk-e a természet rendjébe. A fizikai ismereteket természeti környezetünk megóvásában is hasznosítani lehet és kell, ez nem csak a tudósok, hanem minden iskolázott ember közös felelõssége és kötelessége. A középiskolában a ismeretszerzés döntõen induktív módon történik A tanulók tudásának és absztrakciós képességének fejlõdésével azonban mód nyílik a természettudományos ismeretszerzés másik módszerének, a dedukciónak a megismertetésére is. Az ismert törvényekbõl kiindulva, következtetésekkel (a fizikában általában matematikai, gyakran számítógépes módszerekkel) jutunk új ismeretekhez, amelyeket azután, ha szükséges, kísérletileg is igazolunk. A diákok többségében 15–18 éves korban felébred az igény, hogy összefüggéseiben lássák és értsék a természeti környezet jelenségeit, törvényeit. Ezt az érdeklõdést felhasználva ismertetjük meg diákjainkkal a modellszerû gondolkodást. A modellalkotással a természet megismerésében döntõ lényeglátás képességét fejlesztjük. A modellalkotást a humán és gazdasági tudományok is egyre elterjedtebben alkalmazzák, a módszer lényege a fizika tanítása során hatékonyan bemutatható. A diákok érdeklõdése a természeti jelenségek megértésére nem öncélú, igénylik és elvárják a fizikatanártól, hogy az „elméleti” ismeretek gyakorlati alkalmazását is megmutassa, eligazítson a modern technika világában. A fizika tanítása során kiemelt figyelmet kell szentelni a többi természettudományos tantárggyal, a matematikával és a technikai ismeretekkel való kapcsolatra. Fejlesztési követelmények Ismeretszerzési, feldolgozási és alkalmazási képességek A tanuló tanúsítson érdeklõdést a természet jelenségei iránt. Törekedjen azok megértésére. Legyen jártas a vizsgálódás szempontjából lényeges és lényegtelen jellemzõk, tényezõk megkülönböztetésében. Tudja a megfigyelések, mérések, kísérletek során nyert tapasztalatokat rendezni, áttekinteni. Legyen gyakorlott a jelenségek, adatok osztályozásában, csoportosításában, összehasonlításában, ismerje fel az összefüggéseket. Legyen képes a kísérletek eredményeit értelmezni, azokból következtetéseket levonni és általánosítani. Megszerzett ismereteit tudja a legfontosabb szakkifejezések, jelölések megfelelõ használatával megfogalmazni, leírni. Tudja a kísérletek, mérések során nyert adatokat grafikonon ábrázolni, kész grafikonok adatait leolvasni, értelmezni, egyszerûbb matematikai összefüggéseket megállapítani. Legyen gyakorlott egyszerûbb vázlatrajzok, sematikus ábrák készítésében és kész ábrák, rajzok értelmezésében. Legyen jártas az SI és a gyakorlatban használt SI-n kívüli mértékegységek, azok tört részeinek és többszöröseinek használatában. Legyen képes a tananyaghoz kapcsolódó, de nem feldolgozott jelenségeket értelmezni. A környezet- és természetvédelmi problémák kapcsán tudja alkalmazni fizikai ismereteit, lehetõségeihez képest törekedjék a problémák enyhítésére, megoldására. Tudja, hogy a technika eredményei mögött a természet törvényeinek alkalmazása áll. Ismerje fel a mindennapi technikai környezetben a tanult fizikai alapokat. Ismerje a számítógép által kínált lehetõségeket a fizika tudományában és a fizika tanulásában. Tudja, hogy a számítógépek hatékonyan segítik a fizikai méréseket, nagymértékben növelik a mért adatok mennyiségét és pontosságát, segítik az adatok gyors feldolgozását. Számítógépes szimulációs programok, gépi matematikai módszerek segítséget kínálnak a bonyolult fizikai folyamatok értelmezéséhez, szemléltetéséhez. A számítógépek oktatóprog- ramokkal, animációs és szemléltetõ programokkal, multimédiás szakanyagokkal segítik a fizika tanulását. A tanuló szerezzen alapvetõ jártasságot számítógépes oktatóprogramok, multimédiás oktatóanyagok használatában. Váljon a tanuló igényévé az önálló és folyamatos ismeretszerzés. Legyen képes fizikai ismereteinek bõvítésére önállóan használni könyvtári segédkönyveket, különbözõ lexikonokat, képlet- és táblázatgyûjteményeket. Értse a szellemi fejlettségének megfelelõ szintû természettudományi ismeretterjesztõ kiadványok, mûsorok információit, tudja összevetni azokat a tanultakkal. Tudja megkülönböztetni a médiában elõforduló szenzációhajhász, megalapozatlan „híradásokat” a tudományos értékû információktól. Tudja, hogy tudományos eredmények elfogadásának a természettudományok terén szigorú követelményei vannak. Csak olyan tapasztalati megfigyelések tekinthetõk tudományos értékûnek, amelyeket független források sokszorosan igazoltak, a világ különbözõ laboratóriumaiban kísérletileg megismételtek, továbbá olyan elméletek, modellek, felelnek meg a tudományos igényességnek, amelyek jól illeszkednek a megfigyelésekhez, kísérleti tapasztalatokhoz. A fizikai információk megszerzésére, az ismeretek önálló bõvítésre gazdag lehetõséget kínál a számítógépes világháló. Az Interneten tudományos információk, adatok, fizikai ismeretterjesztõ anyagok, érdekességek éppúgy megtalálhatók mint a fizika tanulását segítõ segédanyagok. A gimnáziumi tanulmányok során a tanulóknak meg kell ismerniük az Interneten történõ információkeresés lehetõségét és technikáját. Tájékozottság az anyagról, tájékozódás térben és idõben A gimnáziumi tanulmányok során tudatosulnia kell a tanulókban, hogy a természettudományok a világ objektív anyagi sajátságait vizsgálják. Tudja, hogy az anyagnak különbözõ megjelenési formái vannak. Ismerje fel a természetes és mesterséges környezetben elõforduló anyagfajtákat, tulajdonságaikat, hasznosíthatóságukat. Legyen elemi szintû tájékozottsága az anyag részecsketermészetérõl. Tudja, hogy a természet fizikai jelenségeit különbözõ érvényességi és hatókörû törvények, elméletek írják le, legyen szemléletes képe ezekrõl. Tudjon egyszerû kísérleteket önállóan megtervezni és végrehajtani. Legyen tapasztalata az egyszerûbb kísérleti és mérõeszközök balesetmentes használatában. Tudja, hogy a fizikai folyamatok térben és idõben zajlanak le, a fizika vizsgálódási területe a nem látható mikrovilág pillanatszerûen lezajló folyamatait éppúgy magába foglalja, mint a csillagrendszerek évmilliók alatt bekövetkezõ változásait. Ismerje fel a természeti folyamatokban a visszafordíthatatlanságot. Tudja, hogy a jelenségek vizsgálatakor általában a Földhöz viszonyítjuk a testek helyét és mozgását, de más vonatkoztatási rendszer is választható. Tájékozottság a természettudományos megismerésrõl, a természettudomány fejlõdésérõl Értse meg, hogy a természet megismerése hosszú folyamat, közelítés a valóság felé, a tudományok fejlõdése nem pusztán ismereteink mennyiségi bõvülését jelentik, hanem az elméletek, a megállapított törvényszerûségek módosítását is, gyakran teljesen új elméletek születését. A tanulóknak a megismert egyszerû példákon keresztül világosan kell látniuk a matematika szerepét a fizikában. A fizikai jelenségek alapvetõ ok-okozati viszonyait matematikai formulákkal írjuk le. A fizikai törvényeket leíró matematikai kifejezésekkel számolva új következtetésekre juthatunk, új ismereteket szerezhetünk. Ezeket a számítással kapott eredményeket azonban csak akkor fogadjuk el, ha kísérletileg is igazolhatók. Tudja az egyetemes kultúrtörténetbe ágyazva elhelyezni a nagyobb jelentõségû fizikai felfedezéseket, eredményeket, ismerje a legjelentõsebb fizikusok, feltalálók munkásságát, különös tekintettel a magyarokra. Tudja néhány konkrét példával alátámasztani a fizikának a gondolkodás más területeire, a technikai fejlõdésre gyakorolt hatását.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes